যদিও বিএনপির মহাসচিব মির্জা ফখরুল ইসলাম আলমগীর সেপ্টেম্বরে সাংবাদিকদেরকে তার বাসায় বলেছিলেন যে সেপ্টেম্বরের দ্বিতীয় সপ্তাহে দেশে ফিরবেন খালেদা জিয়া। বেগম খালেদা জিয়া দেশে ফিরলে বিএনপির কোনো কর্মসূচী আছে কি না জানতে চাইলে বিএনপি চেয়ারপারসনের প্রেস উইংয়ের সদস্য শায়রুল কবির খান বলেন, আনুষ্ঠানিকভাবে বিএনপির কোনো কর্মসূচী এখনো ঘোষণা হয়নি। তবে দেশনেত্রী দেশে ফিরলে তো নেতাকর্মীরা অবশ্যই বিমানবন্দরে ছুটে যাবেন। কেননা তিনি দীর্ঘদিন ধরে বিদেশে চিকিৎসাধীন ছিলেন। তার জন্য দোয়া করতে ও একনজর দেখতে নেতাকর্মীরা ছুটে যাবেন বলেই বিশ্বাস করি।